open-index/open-wikipedia-markdown huggingface dataset:
Krkovička

náhľad|Bravčová krkovička s kosťou
náhľad|Bravčová krkovička bez kosti
náhľad|Poloha bravčovej krkovičky na schematickom znázornení častí bravčového mäsa
**Krkovička** alebo **krkovica** je výsekový druh bravčového mäsa zo šije a prednej časti chrbta (iný názov: **bravčová krkovička/krkovica**), resp. v širšom zmysle aj podobné mäso iných jatočných zvierat (napr. hovädzia krkovička) . 

## Bravčová krkovička
Bravčová krkovička sa nachádza na hornej strane chrbta od hlavy po chrbtovú časť a nadväzuje na bravčové karé. Je jednou z najpoužívanejších častí z výsekového mäsa a je charakteristická prerastením, nie však mastným mäsom. Obsahuje vnútrosvalový tuk. V predajniach a mäsiarstvách sa predáva buď s kosťou alebo bez kosti. Je vhodná na prípravu rezňov, steakov alebo na pečenie v celku, grilovanie a údenie.

## Pozri aj
* bravčové mäso

## Referencie

Kategória:Mäso
Laloubère

**Laloubère** môže byť:
* francúzsky kantón, pozri Laloubère (kantón)
* francúzska obec, pozri Laloubère (obec)
Pneumatofor

**Pneumatofor** môže byť:
*dýchací koreň
*jednoduchý regeneračný dýchací prístroj, pozri pneumatofor (dýchací prístroj)
Sviečkovica (mäso)

náhľad|Poloha sviečkovice na schematickom znázornení častí hovädzieho mäsa
náhľad|Poloha panenskej sviečkovice na schematickom znázornení častí bravčového mäsa
náhľad|Hovädzia sviečkovica
náhľad|Bravčová panenská sviečkovica
náhľad|Sviečková pečienka

**Sviečkovica** (iné názvy: **pravá sviečkovica**, menej vhodne alebo hovorovo alebo nesprávne **(pravá) sviečková**) je :
*u hovädzieho dobytka pozdĺžny sval približne medzi bedrovou kosťou a prvým bedrovým stavcom, resp. príslušné (veľmi kvalitné) mäso (synonymá v tomto prípade sú: **hovädzia sviečkovica**, menej vhodne/hovorovo/nesprávne: **hovädzia sviečková**), a/alebo
*u ošípaných sval resp. mäso obdobné tomu u hovädzieho dobytka (synonymá sú v tomto prípade: **bravčová sviečkovica**, **panenská sviečkovica**, **bravčová panenská sviečkovica**; menej vhodne/hovorovo/nesprávne: **bravčová sviečková** , **(bravčová) panenská sviečková**; nespisovne alebo hovorovo: **(bravčová) panenka** alebo **panenská)**

## Sval resp. mäso
Hovädzia sviečkovica je mäso získavané zo spodku posledných hrudných (pri dobytku) a bedrových stavcov. Hovädzia sviečkovica je tvorená predovšetkým
* bedrovodriekovým svalom (*musculus iliopsoas*) a
* súbežným malým driekovým svalom (*musculus psoas minor*).

Panenská sviečkovica je takmer výhradne veľkým driekovým svalom (*musculus psoas major*), malý driekový sval zakrpatel. 

Všetky tieto svaly sa upínajú na bedrové stavce a panvu a tvoria oporu chrbta – nie sú však príliš zaťažované a mäso má preto jemné svalové vlákna, je krehké, chudé a má vysoký obsah bielkovín.

## Jedlo
V strednej Európe je známa je pečená sviečkovica (sviečková pečienka; v Nemecku *Lendenbraten*, v Rakúsku *Lungenbraten*). Hovädzia pravá sviečková býva často označovaná ako najkvalitnejšia časť hovädzieho mäsa, používa sa na bifteky, tatárske bifteky, niekedy je dusená v celku, na omáčke. Tzv. sviečková na smotane sa ale nevyrába z pravej sviečkovej. 

Na druhej strane vzhľadom na svoju minimálnu tučnosť môže pravá sviečková napríklad pri steakovej úprave chuťovo zaostávať za inými časťami hovädzieho mäsa.

Pre jeho podobné vlastnosti môže byť pravá sviečková nahradená napr. guľatým plieckom (guľatým plecom) – tzv. „falošnou sviečkovou“.

## Literatúra
* DVOŘÁK, Zdeněk, CSc. *Nutriční hodnocení masa jatečných zvířat*. 1. vyd. Praha: SNTL, 1987, 270 s.
* Kolektiv autorů. *Technologie masa*. 2. vyd. Praha: SNTL, 1984, 662 s.

## Pozri aj
* Biftek
* Steak
* Hovädzie mäso
* Bravčové mäso
* Konské mäso

## Zdroje

Kategória:Hovädzie mäso
Štajnerka

**Štajnerka** môže byť:
*lokalita v obci Uhorské, pozri Štajnerka (Uhorské)
*Krížna ulica (Bratislava)
Hovädo

**Hovädo** (v subštandarde alebo nárečovo aj: *hovado*, nárečovo aj: *hovedo*) môže byť: 
**ako živočích*:
**tur domáci
**jednotlivý kus statku či dobytka, resp. hovädzieho dobytka v širšom zmysle, pozri pod dobytok a hovädzí dobytok
**ťažné zviera
**zastarano:
***živočích
***divé zviera, beštia
*pejoratívne: človek vo vysokej funkcii
*expresívne: vec veľkých rozmerov, pozri veľkosť a vec
*hrubo (najmä ako nadávka, a to predovšetkým mužovi): 
**darebák, bezcharakterný človek, sviňa, surovec, nevychovanec, neslušný človek
**hlupák, blázon

## Zdroje
* 
* 
* 
* 
* howado. In: BERNOLÁK, A. Slowár Slowenskí Češko-Laťinsko-Ňemecko-Uherskí
* 
* hovado. In: Slovník spisovného jazyka českého https://ssjc.ujc.cas.cz/search.php?hledej=Hledat&heslo=hovado&sti=EMPTY&where=hesla&hsubstr=no
*
Melta

náhľad|Meltová zmes
náhľad|Hrnček melty
**Melta** je názov pre kávovinovú zmes koreňa čakanky, cukrovej repy, drvených zŕn jačmeňa a žita a názov pre nápoj pripravovaný z tejto zmesi. Melta je obohatený nápoj cigorka (=cigória; z lat. *cichorium* = čakanka), ktorá sa používala najmä v časoch ekonomickej krízy (počas vojny a podobne) ako lacnejšia náhrada (surogát) kávy. Na rozdiel od kávy však melta neobsahuje kofeín, je teda vhodná aj pre deti a dojčiace matky. Farba zmesi aj aróma nápoja je kávová.

Melta bola veľmi obľúbená v dobách kávových kríz, napr. počas napoleónskych a svetových vojen.

Nápoj sa pripravuje vysypaním zmesi do vriacej vody a následným precedením, konzumovať ho je možné ako horúci, tak aj studený nápoj. Hotový nápoj je možné potom buď piť, alebo do neho namáčať kúsky pečiva, napr. bábovku.

Meltový nápoj možno ľubovoľne dochutiť, najčastejšie sa dolieva mliekom či smotanou.

## Pozri aj
* cikorka
* káva
* kávovina
* bikáva

## Zdroj

Kategória:Nealkoholické nápoje‎
Kategória:Káva
Bábovka

náhľad|Dvojfarebná (niekedy tiež nazývaná aj mramorová) bábovka, ktorá sa často vyskytuje na Slovensku
náhľad|Rez dvojfarebnou bábovkou
náhľad|Formy na bábovku

**Bábovka** je druh sladkého pečiva, ktoré sa vyrába pečením. Ide o typické pečivo nielen v Česku, ale aj v Poľsku, Rakúsku, na Slovensku a v južných častiach Nemecka (kde je známe ako *Gugelhupf* a podobne). Formou a zložením sa bábovke podobá aj taliansky *[[panettone]]* a francúzska *baba au rhum*.

Na Slovensku sa bábovka pripravuje najčastejšie dvojfarebná – so svetlou a tmavou časťou. V niektorých oblastiach sa do cesta pred pečením pridávajú hrozienka, kandizované ovocie, kokos či kúsky čokolády. Bábovka sa pripravuje v rovnomennej špeciálnej forme, ktorá dáva pečivu typický tvar s otvorom uprostred, a dekoruje sa posypaním práškovým cukrom.

V niektorých prípadoch možno do bábovky pridať potravinárske farbivá, čo umožňuje vytvoriť rôzne netradičné farebné variácie pečiva.

## Príprava
Trená bábovka sa pripravuje z cesta, ktoré je vyrábané z múky, vajec a mlieka. Našľahaním bielok sa získava základ pre svetlú zložku bábovky. Tmavá zložka sa pripravuje pridaním kakaa. Iný variant bábovky sa pripravuje z oleja a vody namiesto mlieka.

Cesto na kysnutú bábovku sa pripravuje z múky, vajec, mlieka a navyše aj masla a droždia.

## Iné projekty

## Pozri aj
* buchta
* koláč

## Externé odkazy
* Recept na přípravu bábovky

## Zdroj

Kategória:Dezerty
Karoline Herfurthová

**Karoline Herfurthová** (neprechýlene Karoline Herfurth; * 22. máj 1984, Východný Berlín, NDR) je nemecká herečka a režisérka.

## Životopis
Karoline Herfurthová sa narodila vo Východnom Berlíne v mestskom obvode Pankow. Bola druhým dieťaťom svojich rodičov, ktorí sa rozviedli, keď mala Karoline dva roky. Takto vyrástla v pestúnskej rodine v dvoch domácnostiach v Berlín-Mitte a Berlín-Hohenschönhausen. Má sedem súrodencov.

Od 1990 do 1999 chodila do bezplatnej Waldorfskej školy v Mitte, v roku 1999 sa presťahovala do školy Rudolfa Steinera v Berlíne, kde v roku 2003 maturovala. Sedem rokov študovala na hudobnej škole v Berlin-Hohenschönhausen. Tancovala v detskej skupine FEZ Wulheide a niekoľko rokov bola členkou detského cirkusu Cabuwazi.

V roku 2008 Karoline vyštudovala Filmovú školu Ernsta Buscha a potom tiež štúdium v ​​odbore sociológia a politológia na Humboldtovej univerzite.

## Filmografia
### Ako herečka
* 1995 - *[[Ferien jenseits des Mondes]]*
* 2000 - *[[Crazy (film)|Crazy]]* ako Anna
* 2000 - *[[Küss mich, Frosch]]* ako Mary
* 2001 - *[[Baby to chcú tiež]]* ako Lena
* 2002 - *[[Große Mädchen weinen nicht]]* ako Steffi
* 2002 - *[[Mein Name ist Bach]]* ako princezná Amelia
* 2004 - *[[Prinzessin macht blau]]* ako princezná Sophie
* 2004 - *[[Baby to chcú tiež 2]]* ako Lena
* 2005 - *[[Eine andere liga]]* ako Hayat 
* 2005 - *[[Anemonenherz]]* 
* 2006 - ** ako dievča so slivkami
* 2006 - *[[Peer Gynt (film)|Peer Gynt]]* ako Solveig
* 2006 - *[[Die Kinder der Flucht: Breslau brennt!]]*
* 2007 - *[[Pornorama]]* ako Luzi
* 2008 - *[[Lektor (film)|Lektor]]* ako Marthe
* 2008 - *[[Pred rokom v zime]]* ako Lilli Richterová
* 2008 - *[[Das Wunder von Berlin]]* ako Anja Ahrendtová
* 2009 - *[[Berlin 36]]* ako Gretel Bergmannová 
* 2009 - *[[Die Gänsemagd]]* ako princezná Elisabeth
* 2010 - *[[Vincent will Meer]]* ako Marie
* 2010 - *[[Wir sind die Nacht]]* ako Lena
* 2010 - *[[Das Leben ist zu lang]]*
* 2010 - *[[So wie wir hier zusammen sind]]* (krátky film) 
* 2011 - *[[Das Blaue von Himmel]]* ako mladá Marga Baumanisová
* 2011 - *[[Festung]]* ako Claudia
* 2012 - *[[Passion (film, 2012)|Passion]]* ako Dani
* 2012 - *[[Zettl]]* ako Verena
* 2012 - *[[Errors of the Human Body]]* ako Rebekka
* 2013 - *[[Fakjú pán profesor]]* ako Lisi Schnabelstedtová
* 2014 - *[[Rico, Oskar und die Tieferschatten]]* ako Tanja Dorettiová
* 2015 - *[[Rico, Oskar und das Herzgebreche]]* ako Tanja Dorettiová 
* 2015 - *[[Gespensterjäger – Auf eisiger Spur]]* ako Hopkinsová
* 2015 - *[[Traumfrauen]]* ako Hannah
* 2015 - *[[Fakjú pán profesor 2]]* ako Lisi Schnabelstedtová
* 2016 - *[[Rico, Oskar und der Diebstahlstein]]* jako Tanja Doretti 
* 2016 - *[[SMS für dich]]* ako Clara
* 2017 - *[[You Are Wanted]]* ako Lena

### Ako režisérka
* 2012 - *[[Mittelkleiner Mensch]]* (krátky film)
* 2016 - *[[SMS für dich]]*

## Referencie

## Iné projekty

## Externé odkazy
* 
* 

## Zdroj

Kategória:Nemecké filmové herečky
Kategória:Nemecké televízne herečky
Kategória:Nemecké filmové režisérky
Kategória:Osobnosti z Berlína
Stehno (mäso)

**Stehno** je výsekový druh mäsa z hornej časti zadnej končatiny jatočného dobytka a jatočnej hydiny . Zodpovedá zhruba mäsu zo stehna v zoologickom ponímaní (pozri stehno (časť končatiny stavovcov)), ale pri hydine zahŕňa aj mäso z oblasti holennej kosti.

Stehno je jeden z najkvalitnejších druhov mäsa.

## Kýta
Pre bravčové, hovädzie a teľacie stehno existuje aj výraz *kýta*, ktorý sa používa v češtine a nesprávne aj v slovenčine 

## Bravčové stehno
náhľad|Poloha stehna na schematickom znázornení častí bravčového mäsa
Delenie bravčového stehna sa v literatúre uvádza veľmi rozdielne (a okrem toho v závislosti od autora zahŕňa alebo nezahŕňa aj kolienko a/alebo časť sviečkovice). Konkrétne existujú napríklad takéto delenia: 
*vrchný šál, spodný šál, orech 
*vrchný šál, svalovník, veľký orech, malý orech 
*vrchný šál, spodný šál, orech (predstehno), kvetová špička, palec sviečkovice 
*vrchný šál, spodný šál, veľký orech, malý orech, deka (t.j. (?)koža), sval od kližky, kolienko 

V domácich kuchyniach sa bravčové stehno využíva predovšetkým na pečenie v celku, ale aj na vyprážanie. Je potrebné ho rezať naprieč vlákien, aby sa rýchlejšie pripravilo. Často sa z neho vyrába šunka.

## Hovädzie stehno
Hovädzie stehno pozostáva z častí: vrchný šál, spodný šál, korbáčik (v Česku bez korbáčika), predstehno (t.j. veľký orech), kvetová špička, väčšinou aj valec (t.j. zadná falošná sviečkovica) a prípadne aj zadná nožina (t.j. zadná kližka). Treba poznamenať, že stehno ako jedna z oficiálnych tzv. oblastí tela hovädzieho dobytka (t.j. nie ako výsekové mäso) nezahŕňa kvetovú špičku a zadnú nožinu a zahŕňa valec .

## Teľacie stehno
Teľacie stehno sa delí buď na vrchný šál, spodný šál, predstehno a kvetovú špičku alebo sa delí na svalovník (frikando), krátky sval, malý orech a veľký orech. Bez ohľadu na delenie prípadne zahŕňa aj zadnú nožinu s kolenom.

## Kuracie stehno
Kuracie stehno zahŕňa nielen mäso zo zoologicky definovaného stehna, ale aj mäso z oblasti holennej kosti. Najčastejšie sa využíva na pečenie, grilovanie, a ak sa vykostí, dá sa z neho pripraviť šťavnatý rezeň, soté alebo sa môže naložiť do marinády.

## Referencie

## Iné projekty

Kategória:Mäso
Kategória:Dolná končatina
Kategória:Hovädzie mäso
Viktor Rolín

náhľad|''Dramatická krajina''
**Viktor Rolín** (* 26. december 1887, Varšava† 31. júl 1942, Mauthausen) bol český maliar a grafik.

## Životopis
Narodil sa v roku 1887 poľskej Varšave a zomrel v roku 1942 v koncentračnom tábore Mauthausen v Rakúsku. Maliar a grafik, ktorý študoval na akadémii v Petrohrade a neskôr v Mníchove v ateliéri u profesora Sambergera. Za prvej svetovej vojny slúžil ako vojak rakúsko-uhorskej armády na ruskej fronte. V roku 1920 usporiadal súbornú výstavu vo Vrchlabí, v Prahe vystavoval v troch predných Salónoch tej doby: Topičově, Rubešově a Ročákovom. Ďalšia známa súhrnná výstava jeho diel bola v roku 1928 v kúpeľnom meste Luhačovice.

## Štýl
Maľoval zátišia s ovocím, rybami, kvetinami a loveckou korisťou, tiež krajiny predovšetkým s dynamickou búrlivou oblohou. V zátišiach sa špecializoval aj na motív maríny a rád pri nich zobrazoval čierne more, prístav Sevastopoľ a Kerč alebo krymský Bachčisaraj.

V portrétoch namaľoval napríklad podnikateľa Koželuha, pani Pokornú, pani Baťovú, pána Smolíka alebo vysokopostaveného sudcu Linharta.

V grafike najčastejšie maľoval motívy starej Prahy.

## Inšpirácie
Veľmi známe sú jeho motívy zachytávajúce pohľad na stromy pred a po búrke. Nesú typický rukopis tvorby Viktora Rolína.

## Galéria

Viktor Rolín Krajina pred búrkou..jpg|*Krajina pred búrkou*
Noc pred búrkou.jpg|Noc pred búrkou
Znalecký posudok na obraz od Viktora Rolína z roku 1946.jpg|Znalecký posudok na obraz od Viktora Rolína z roku 1946


## Referencie


Kategória:Českí maliari
Kategória:Väzni koncentračného tábora Mauthausen
Kategória:Obete holokaustu
Kategória:Osobnosti z Varšavy
Erik Otrísal

**Erik Otrísal** (* 28. jún 1996, Myjava) je profesionálny slovenský futbalista hrajúci za český klub SK Líšeň ako obranca.

Otrísal bol už od roku 2003 členom tímu Senice. Cez mládežnícke kategórie sa prepracoval až do áčka, kde debutoval v roku 2014. Po piatich rokoch v klube ale prestúpil do druholigovej Podbrezovej. Hlavnou príčinou prestupu boli údajne nezhody s vedením klubu.

## Externé odkazy
* Profil hráča na oficiálnej stránke klubu FK Železiarne Podbrezová 
* Profil hráča na stránke Futbalnet
* Profil hráča na stránke Soccerway
* Profil hráča na stránke Transfermarkt

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči FK Senica
Kategória:Hráči FO ŽP Šport Podbrezová
Kategória:Osobnosti z Myjavy
Výťažok

**Výťažok** môže byť:
* látka získaná vylúhovaním, synonymum: extrakt, pozri extrakt
* hmotný alebo vôbec nejaký výsledok nejakej práce či nejakého úsilia, najmä výnos alebo zisk, pozri výnos (opak nákladov) a zisk
* to, čo sa získa ťažbou, najmä vyťažené množstvo nerastnej suroviny (napr. výťažok rudy), pozri pod ťažba
* v chémii skrátene: výťažok reakcie
* v potravinárstve: 
** podiel množstva analytu prítomného v analytickej dávke skúšaného materiálu alebo pridaného do nej, ktorý je extrahovaný a prítomný na meranie, pozri výťažok (potraviny)
** množstvo konečného produktu v pomere k množstvu východiskového produktu, pozri výťažok (podiel konečného produktu) 
* v tvárnení: výtvarok vyrobený ťahaním (resp. plošným tvárnením), pozri pod výtvarok
* v polygrafii: farebná separácia (= farebný výťažok)
* v jadrovej technike: pravdepodobnosť emisie na jednu jadrovú premenu

## Referencie
Mária Laskarisová

**Mária Laskarisová** (* asi 1206† 24. jún alebo 16. júl 1270) bola dcérou nikájského cisára Theodora I. Laskarida a jeho prvej ženy Anny Komnény Angelovej. V roku 1218 sa vydala za uhorského kráľa Bela IV. a v roku 1235 sa stala uhorskou kráľovnou.

## Život
Mária bola mladšou sestrou Ireny Laskaridovej, ktorú v roku 1212 cisár Theodor nechal vydať za ním vybraného dediča nikájskeho trónu -  Jána III. Duka Vatatza. V tom istom roku Theodor ovdovel a i napriek tomu, že sa neskôr ešte dvakrát oženil, najprv s Filipou Arménskou a potom s Máriou z Courtenay, nového dediča ríši nedal.

Ako mladšia dcéra si preto Mária nemohla vziať manžela, ktorý by si voči Jánovi mohol uplatňovať nárok na nikajský trón. Namiesto toho Theodor dohodol zväzok s uhorským princom Belom IV., najstarším synom Ondreja II. a Gertrúdy Meranskej. K svadbe došlo v roku 1218,keď obaja snúbenci mali v tej dobe len 12 rokov.

Ondrej II. zomrel v roku 1235 a na uhorskom tróne ho vystriedal Belo IV., ktorý vládol 35 rokov.Počas mongolského vpádu do Uhorska bola Mária a jej deti poslané kráľom Belom IV. do pevnosti Klis v Splite, spolu s mnohými ďalšími príslušníkmi uhorskej šľachty. 

Belo IV. zomrel 3. mája 1270 a jeho manželka ho prežila len o dva mesiace. Spolu mali 10 detí, medzi nimi i budúceho uhorského kráľa Štefana V., svätú Margitu Uhorskú, svätú Kingu (Kunegundu) Poľskú, či blahoslavenú Helenu (Jolantu). 

## Referencie

## Pozri aj
* Arpádovci
* Laskarisovci
* Nikajské cisárstvo

Kategória:Narodenia v 1206
Kategória:Úmrtia v 1270
Kategória:Kráľovské manželky Uhorska
Parta (kroj)

[náhľad|Nevesta z obce [Malá Franková]]
**Parta** je tradičná súčasť ľudového krojového odevu. Označuje bohato ozdobenú čelenku, ktorú smeli nosiť len dospelé slobodné dievčatá počas významných príležitostí. Základ party tvoril pás lepenky stočený do kruhu, ktorý bol obšitý textilom. Naň boli našité korálky či čipky. V niektorých regiónoch boli súčasťou party aj viaceré stuhy rôznych dĺžok, ktoré viseli okolo tváre alebo dolu chrbtom. Vo väčšine regiónov nevesty používali partu počas sobáša a následnej veselice. Od začepčenia vydaté ženy už partu nemohli nosiť, ich každodennou pokrývkou hlavy sa až do konca života stal čepiec.

## Referencie


## Literatúra
* Socháň, P.: *Vence slovenských diev*. In: Český lid, roč, 27, 1927, 23-26, 190-193; roč. 28, 1928, 63-66.
* Socháň, P.: *Parta ako ozdoba hlavy slovenských diev*. In: Časopis Muzeálnej slovenskej spoločnosti, roč. 23, 1931, 65-79.
* 

Kategória:Pokrývky hlavy
Kategória:Ľudový odev
Stehno (časť končatiny stavovcov)

**Stehno** alebo **femur**  (lat. femur ) je horná časť dolnej končatiny človeka alebo podobná časť zadnej končatiny iného suchozemského stavovca.

## Stehno človeka
náhľad|Anatomická ilustrácia rezu ľudského stehna z roku 1921
Stehno je časť dolnej končatiny medzi trupom a kolenným kĺbom. Hranicu medzi trupom a stehnom tvorí vpredu slabina a vzadu sedacia oblasť (čiže zadok). Kostený základ a stred stehna tvorí stehnová kosť (nazývaná takisto femur; lat. femur alebo os femoris). Pokiaľ ide o svaly, v stehne sú extenzory kolenného kĺbu, flexory bedrového kĺbu, extenzory bedrového kĺbu, flexory kolenného kĺbu, ako aj päť priťahovačov. 

## Zdroje

Kategória:Ľudské telo
Kategória:Dolná končatina
Bábovka (rozlišovacia stránka)

**Bábovka** môže byť:
*okrúhly koláč pečený v bábovnici, pozri bábovka
*nárečovo: pletený koláč, spravidla bez plnky, pozri pletený koláč
*bábovnica
*hovorovo: zbabelec, bojazlivec, slaboch
*vrch v Česku v okrese Rokycany, pozri Bábovka (vrch)

## Zdroje
*bábovka. In: Slovník slovenského jazyka (Peciar)
*bábovka. In: Slovník slovenských nárečí I, S. 80
*bábovka. In:
Pastorálna teológia

**Pastorálna teológia** alebo **praktická teológia** je oblasť teológie, ktorá se zaoberá rôznymi aspektami  pastoračného pôsobenia cirkvi. Pojem „pastorálna teológia“ prvýkrát použil Peter Kanizius v 16. storočí. Ako samostatná teologická disciplína vznikla až v 18. storočí.

## Literatúra
* Ambros Pavel, *Úkoly pastorační činnosti církve a pastorální teologie v českých zemích*, Olomouc: Centrum Aletti, 1997.
* Ambros Pavel, *Křesťan a život ve světě. Odkaz předkoncilní diskuse teologie laikátu a druhého vatikánského koncilu dnešní praxi církve*, Olomouc, Univerzita Palackého 1998.
* Ambros Pavel, *Teologicky milovat církev. Vybrané statě z pastorální teologie*, Velehrad – Olomouc, Refugium 2003, 459 stran.
* Ambros Pavel, *Pastorální teologie I. Fundamentální pastorální teologie I*, Olomouc, Univerzita Palackého v Olomouci 2002, ISBN 80-244-0419-2
* Ambros Pavel, *Pastorální teologie V. Církev, kultura, společnost, misie*, Olomouc, Univerzita Palackého v Olomouci 2002, ISBN 80-244-0418-4
* Ambros Pavel, *Fundamentální pastorální teologie*. Olomouc : Burget, 2000; 
* Ambros Pavel, *Kam směřuje česká katolická církev. Teologie obnovy*, Velehrad : Refugium, 1999
* Opatrný Aleš, *Pastorační situace u nás : analýzy a výhledy*, Kostelní Vydří : Karmelitánské nakladatelství, 1996
* Opatrný Aleš, *Pastorace v postmoderní společnosti*, Kostelní Vydří : Karmelitánské nakladatelství, 2001.
* Opatrný Aleš, *Cesty pastorace v pluralitní společnosti*, Kostelní Vydří : Karmelitánské nakladatelství, 2006.
* Paul. M. Zulehner, *Církev: přístřeší duše : situace a perspektivy*, Praha : Portál, 1997.
* Peter Neuner, *Laici a klérus : společenství Božího lidu*, Praha : Vyšehrad, 1997.

## Zdroj

Kategória:Teológia
Daniel Sherrin

náhľad|Pobrežie pri Bournemouth
náhľad|Slatiny v Suffolku
**Daniel Sherrin** (* 1868, Brentwood† 1940, Londýn) bol britský maliar a grafik.

## Životopis
Narodil sa v roku 1868 v britskom meste Brentwood a zomrel roku 1940 v Londýne. Maliar a grafik, ktorý študoval maľbu u svojho otca Johna Sherrina. Tvoriť začal, kým pôsobil v anglickom meste Whitstable. Profiloval sa na krajinársku maľbu a námorné motívy. Medzi významný míľnik jeho kariéry patrí obraz Sandringhamského paláca (Sandringham Palace), ktorý namaľoval z poverenia kráľa Juraja V. (1911 – 1936). Tento obraz dodnes visí v Buckinghamskom paláci. Počas prvej svetovej vojny pomáhal navrhovať náborové plagáty, ktoré dodnes možno vidieť v Imperiálnom vojenskom múzeu (Imperial War Museum). Jeden z jeho náborových plagátov bol natoľko úspešný, že pomohol naverbovať viac ako 1000 mužov do britskej armády, za čo Danielovi Sherrinovi osobne gratuloval generál Lord Kitchener.

## Štýl
Maľoval zátišia s kvetinami, krajiny s anglickými lúkami z okolia Norfolku a Suffolku, motívy mora a lodí, tiež krajiny s vyobrazením budov. Jeho skoršie práce väčšinou zachytávajú pohľady na pláže a more, či plachetnice na mori v štýle britských maliarov ako boli t. j. Somerscales a Montague Dawson. Neskoršie sa jeho diela špecializujú na krajinné výjavy podľa štýlu britského autora B.W.Leadera, často označované ako „záhrada anglického štýlu (Garden of England style)“.

V grafike najčastejšie maľoval vojenské motívy. Jeho náborové plagáty do britského vojska sú vystavené v Imperiálnom vojenskom múzeu.

## Galérie a múzeá
* Imperial War Museum, Londýn
* Bolton Museum and Art Gallery, Bolton
* Bury Art Museum, Bury
* Canterbury City Council Museums and Art Galleries, Canterbury
* Ferens Art Gallery
* Haworth Art Gallery, Hull
* Laing Art Gallery, Newcastle upon Tyne
* Margate Old Town Local History Museum, Margate
* Milntown Estate and Gardens, Isle of Man
* Museums Sheffield, Sheffield
* Nuneaton Museum and Art Gallery, Nuneaton
* Salford Museum and Art Gallery, Salford
* Warrington Museum and Art Gallery, Warrington
* Williamson Art Gallery and Museum, Birkenhead

## Referencie

Kategória:Narodenia v 1868
Kategória:Úmrtia v 1940
Kategória:Britskí maliari
Kategória:Britskí ilustrátori
Peter Kanizius

Svätý **Peter Kanizius** (iné názvy: **Peter Canisius**, **Petrus Canisius**, pôvodne **Peter Kanis**; * 8. máj 1521, Nijmegen, Holandsko† 21. december 1597, Freiburg im Üechtland, Švajčiarsko) bol významný jezuitský teológ a kazateľ, autor prvých katolíckych katechizmov a jedna z hlavných postáv katolíckej reformy v súvislosti s Tridentským koncilom. V roku 1925 bol vyhlásený za učiteľa cirkvi. V rámci rímskokatolíckej cirkvi sa jeho pamiatka slávi 21. decembra.

## Referencie


## Literatúra
* Ottův slovník naučný, heslo Canisius. Sv. 5, str. 102., online 
* Brodrick, James. Jezuita Petr Kanisius (1521–1597). Refugium Velehrad–Roma, Olomouc 2012. ISBN 978-80-7412-105-0

## Zdroje

Kategória:Holandskí rímskokatolícki kňazi
Kategória:Holandskí teológovia
Kategória:Katolícki teológovia
Kategória:Učitelia cirkvi
Kategória:Svätci
Kategória:Blahorečení Piom IX.
Kategória:Kanonizovaní Piom XI.
Kategória:Holandskí jezuiti
Poulsen

**Poulsen** (dánske patronymické priezvisko, doslova *syn Pavla*) môže byť priezvisko týchto osôb: 
* Aksel Poulsen (* 1983), faerský hráč bedmintonu
* Anders Poulsen (* 1981), dánsky futbalový rozhodca
* Andreas Poulsen (* 1999), dánsky futbalista
* Axel Poulsen (1887–1972), dánsky sochár
* Bjørn Poulsen – viacero osôb
* Christian Poulsen – viacero osôb
* Benny Poulsen (1942–2004), dánsky herec
* Dorus Theus Poulsen (1850–1925), dánsky pestovateľ ruží
* Elisabeth Bergstrandová-Poulsenová (1887–1955), švédska spisovateľka
* Freddy Poulsen (1935–2016), dánsky umelec
* Frederik Poulsen (1876–1950), dánsky archeológ
* Guðri Poulsenová (* 1977), faerská hráčka bedmintonu
* Hasse Poulsen (* 1965), dánsky džezový hudobník
* Jakob Poulsen (* 1983), dánsky futbalista
* Jógvan Poulsen – viacero osôb
* Johannes Poulsen (1881–1938), dánsky herec
* Jóhan Hendrik Winther Poulsen (* 1934), faerský jazykovedec
* Jón Krosslá Poulsen (* 1988), faerský futbalista
* Jørgen Poulsen – viacero osôb
* Kaj Poulsen (* 1942), dánsky futbalista
* Kevin Poulsen (* 1965), americký hacker
* Knud Poulsen (1920–2003), dánsky novinár
* Kristian Poulsen (* 1975), dánsky pretekár
* Maria Poulsenová (* 1984), dánska curlerka
* Mette Poulsenová (* 1993), dánska hráčka bedmintonu
* Michael Schøn Poulsen (* 1975), dánsky spevák
* Mikkel Poulsen (* 1984), dánsky curler
* Morten Poulsen (* 1988), dánsky hokejista
* Morten Poulsen (futbalista) (* 1971), dánsky futbalista
* Niels Poulsen (* 1955), dánsky futbalista
* Olaf Poulsen (1920–2008), nórsky športovec, predseda ISU
* Rikke Poulsenová (* 1986), dánska hráčka hádzanej
* Rógvi Poulsen (* 1989), faerský futbalista
* Sandy Poulsenová (* 1952), americká lyžiarska pretekárka
* Simon Poulsen (* 1984), dánsky futbalista
* Søren Pape Poulsen (1971–2024), dánsky politik
* Thomas Poulsen (* 1970), dánsky veslár
* Tóroddur Poulsen (* 1957), faerský spisovateľ
* Troels Lund Poulsen (* 1976), dánsky politik
* Vagn Poulsen (1909–1970), dánsky archeológ
* Valdemar Poulsen (1869–1942), dánsky fyzik
* Yussuf Poulsen (* 1994), dánsky futbalista

## Pozri aj
* Povlsen
* Paulsen
Vladimír Hurban

**Vladimír Svetozár Hurban** alebo **Vladimír Ladislav Hurban** (* 4. apríl 1883, Turčiansky Svätý Martin† 26. október 1949, Praha) bol slovenský spisovateľ, prekladateľ, vojak a diplomat, syn známeho slovenského spisovateľa Svetozára Hurbana Vajanského. Bol významným slovenským diplomatom v službách Československa, (veľ)vyslancom Československa v Spojených štátoch amerických (1936 – 1946) a členom československej delegácie v San Franciscu pri zakladaní Organizácie Spojených národov v apríli až júni 1945. Diplomatické vyslania absolvoval aj v Egypte a vo Švédsku (s priakreditáciou pre Nórsko a Litvu).

V mene ČSR (vo funkcii veľvyslanca v USA) požiadal o vydanie zatknutého Jozefa Tisa na stíhanie za vojnové zločiny.

Ako mladý novinár sa Vladimír Hurban v roku 1907 zúčastnil na súdnom procese k tragédii v Černovej. Keďže proces bol uhorskou vládou spolitizovaný a do súdnej siene neboli pripustení slovenskí a zahraniční novinári, Vladimír Hurban sedel v obecenstve a slovenskú verejnosť informoval z prvej ruky na stránkach Národných novín.

Matica slovenská pripravila o tejto osobnosti samostatný filmový dokument *Hurban III. – Medzi Stalinom a Rooseveltom*.

## Galéria

Image:Vladimír Svetozár Hurban.jpg|Hurban ako vojak v Rusku v roku 1925.
Image:Czech Minister and wife leave for White House diplomatic reception. Washington, D.C., Dec. 14. Still recognized as the Minister from Czechoslovakia to the United States, Vladimir Hurban with LCCN2016876772.jpg|Hurban ako vyslanec ČSR v roku 1939 so svojou manželkou na slávnostnom podujatí v Bielom dome vo Washingtone, D.C. Od roku 1943 pôsobil ako veľvyslanec ČSR v Spojených štátoch amerických.
Image:Franklin D. Roosevelt, Czechoslovakian Ambassador Vladimir Hurban and Czechoslovakian President E. Benes in... - NARA - 196061.jpg|Hurban s prezidentom Edvardom Benešom u amerického prezidenta F. D. Roosevelta v máji 1943.
Image:Germans are insulting American intelligence, Czech Minister tells members of press club. Washington, D.C., March 29. A guest of honor at a luncheon of the National Press Club today, Col. LCCN2016875347.jpg|Hurban obhajujúci v USA československú štátnosť v roku 1939 po okupácii českých krajín a vzniku Protektorátu Čechy a Morava.


## Literatúra
* Slovenský biografický slovník

## Referencie


## Iné projekty

Kategória:Slovenskí diplomati
Kategória:Veľvyslanci Česko-Slovenska v Egypte
Kategória:Veľvyslanci Česko-Slovenska vo Švédsku
Kategória:Veľvyslanci Česko-Slovenska v USA
Kategória:Absolventi Technische Universität Wien
Kategória:Absolventi Vysokého učenia technického v Brne
Kategória:Osobnosti z Martina
Kategória:Príslušníci česko-slovenských légií
Caggiano

**Caggiano** je obec na juhozápade Talianska v provincii Salerno, ktorá sa nachádza v regióne Kampánia.

## Geografia
Nachádza sa pri regióne Basilicata a susedí s obcami Auletta, Pertosa, Polla, Salvitelle, Sant'Angelo Le Fratte (PZ), Savoia di Lucania (PZ) a Vietri di Potenza (PZ). Pozostáva z osád (*[[Frazione|frazioni]]*) Calabri, Fontana Caggiano I, Mattina, Mattina V a Piedi L'Arma.

## Galéria

File:Castello in Caggiano.JPG|Hrad
File:Chiesa del SS Salvatore di Caggiano.JPG|Kostol svätého Salvatora
File:Chiesa S Antonio di Caggiano.jpg|Kostol svätého Antonína
File:Caggiano_-_38708864681.jpg|Pohľad z mesta


## Pozri aj
*Alburni
*Vallo di Diano

## Referencie

## Iné projekty

## Zdroj

Kategória:Obce v Taliansku
Caggiano (rozlišovacia stránka)

**Caggiano** môže byť:
* v geografii:
** obec v Taliansku, pozri Caggiano
* priezvisko, napr.:
**Antonio Caggiano, agentínsky kardinál
**Emanuele Caggiano, taliansky sochár 
**Fedele Caggiano, taliansky sochár
**Frank Caggiano, americký biskup
**Jeremías Caggiano, argentínsky futbalista
**Nestore Caggiano, taliansky hudobník
**Rob Caggiano, americký gitarista a producent
Ústav materiálov a mechaniky strojov Slovenskej akadémie vied

**Ústav materiálov a mechaniky strojov Slovenskej akadémie vied** **(ÚMMS SAV)** je jedným z ústavov Slovenskej akadémie vied. V rámci SAV patrí do 1. oddelenia vied o neživej prírode. Zriadilo Predsedníctvo Slovenskej akadémie vied uznesením č. 471 zo dňa 23. septembra 1980, a to zlúčením Ústavu kovových materiálov Slovenskej akadémie vied a Ústavu mechaniky strojov Slovenskej akadémie vied s účinnosťou od 1. októbra 1980. Riaditeľkou ÚMMS SAV je Ing. Naďa Beronská, PhD.

## Zameranie ÚMMS SAV
ÚMMS SAV vykonáva základný a aplikovaný výskum v oblasti materiálového inžinierstva a strojárstva:

a)  Materiálové inžinierstvo je orientované na prípravu špeciálnych kovových materiálov najmä kompozitov, kovových pien, nanoštruktúrnych materiálov a intermetalických zliatin modernými technológiami ako sú tlaková infiltrácia, plazmové nástreky, usmernená kryštalizácia taveniny, depozitné metódy spojené s lisovaním, prášková metalurgia, nanotechnológie a pod. ako aj na výskum ich fyzikálnych a mechanických vlastností na základe poznania zákonitostí štruktúry.

b) V oblasti strojárstva sa ústav zameriava na aplikovanú mechaniku s dôrazom na výskum materiálov a konštrukcií vrátane kompozitov, teóriu hluko a vibroizolácie, akustoelasticitu, deštruktívne a nedeštruktívne testovanie materiálov a konštrukcií, prevádzkovú životnosť konštrukcií a zariadení v podmienkach únavy a creepu, spolu s napäťovo-deformačnými analýzami, numerickými výpočtami a simuláciami.

## Organizačná štruktúra ÚMMS SAV
ÚMMS SAV sa člení do piatich základných útvarov:

* 1. divízia: Nové materiály a technológie
* 2. divízia: Mikroštruktúra povrchov a rozhraní
* 3. divízia: Vlastnosti materiálov a konštrukcií
* Inovačné centrum Inoval
* Odbor ekonomiky a podporných aktivít (OEPA)

## Ocenenia

## Významní pracovníci ÚMMS SAV
* Prof. Ing. Jozef Čabelka, DrSc.
* Ing. Štefan Markuš, DrSc.
*Prof. Ing. Ján Gonda, DrSc. 
*Prof. Ing. Norbert Szuttor, DrSc.
*Dr. Ing. František Simančík
*Ing. Juraj Lapin, DrSc.
*Ing. Martin Balog, PhD.

## Kontakt
:Ústav materiálov a mechaniky strojov SAV
:Dúbravská cesta 9/6319
:845 13 Bratislava
:Slovensko
:GPS: 48°10'14.1"N 17°04'06.3"E

## Referencie

## Externé odkazy
* Webová stránka ústavu

Materiálov a mechaniky strojov
Rozum v hrsti (televízna relácia)

***Rozum v hrsti*** je slovenská rodinná súťažno-zábavná show TV JOJ, v ktorej známe osobnosti bojujú o peniaze na charitatívne účely. Moderátormi sú Marcel Forgáč a Milan Zimnýkoval. V relácii vystupuje aj herec Mojmír Procházka ako hovorca psychológov, ktorý hodnotí výkony jednotlivých súťažiacich. Relácia sa vysielala od 25. mája 2019 do 24. marca 2020 na JOJ a od 25. júna 2022 na JOJ Plus.

## Účinkujúci
* Marcel Forgáč – moderátor
* Milan „Junior“ Zimnýkoval – moderátor
* Mojmír Procházka – psychológ

## Série

## Časti
### 1. séria (2019)

### 2. séria (2020)

### 3. séria (2022)

## Referencie

## Externé odkazy
*  na TV JOJ
* 

Kategória:Zábavné televízne programy
Kategória:Televízne súťaže
Kategória:Televízne relácie TV JOJ
Kategória:Televízne relácie z roku 2019
Spaceboys Polymusic

***Spaceboys*** je štúdiový sólový album, ktorý v roku 2005 vydalo hudobné vydavateľstvo Universal slovenskému gitaristovi Andrejovi Šebanovi v spolupráci s Antonom Kubasákom.
## Zoznam skladieb[upraviť | upraviť kód]

# „Peace & Love“
# „AnirepAniDed“
# „Dom Pec“
# „Slov Songs“
# „Pizz Trio“
# „Total Brutal (Another Say In Life)“
# „Hit“
# „Jazz Klab“
# „End“
# „To“

## Obsadenie[upraviť | upraviť kód]

* Andrej Šeban
* Anton Kubasák
* Mária Kubasáková - dizajn

## Referencie


Kategória:Hudobné albumy z 2005
Kategória:Albumy Andreja Šebana
Larsen

**Larsen** môže byť:
* v geografii:
** sídlo v Argentíne, pozri Larsen (Argentína)
** časť mesta Clayton vo Winnebago County, pozri Larsen (Clayton)
* talianska hudobná skupina, pozri Larsen (hudobná skupina)
* priezvisko, pozri Larsen (priezvisko), napr.:
** Bent Larsen (* 1935 – † 2010), dánsky šachista
** Carl Anton Larsen (* 1860 – † 1924), nórsky cestovateľ
** Eirik Larsen (* 1976), nórsky športovec, kajakár, olympijský víťaz
** Henning Larsen (* 1925 – † 2013), dánsky architekt
** Hjalmar Riiser-Larsen (* 1890 – † 1965), nórsky letec, polárnik, podnikateľ a vojak
** Ingrid Larsenová (viacero osôb)
** Johannes Anker Larsen (* 1874 – † 1957), dánsky spisovateľ
** Jon Larsen (viacero osôb)
** Kaspar Boye Larsen, dánsky basgitarista
** Marianne Larsenová, dánska spisovateľka
** Marit Larsen (* 1983), nórska textárka a speváčka
** Poul-Erik Høyer Larsen (* 1965), dánsky bedmintonista
** Preben Elkjær Larsen (* 1957), dánsky futbalista
** Ralph S. Larsen (* 1938 – † 2016), americký manažér
** Roald Larsen (* 1898 – † 1959), nórsky rýchlokorčuliar
** Samuel Larsen (* 1991), americký herec a spevák
** Thøger Larsen, dánsky spisovateľ

## Pozri aj
*Larsenova hra
*Larsenov pobrežný ľad (=Larsenov šelfový ľadovec; v Antarktíde)
*Larsen Bay (mesto na Aljaške)
*Larsenov prieliv (v Antarktíde)
*Larsen Islands (v Južných Orknejách)
*Larsen Lake (v Kanade)
Babirusa

**Babirusa** (staršie: **babirussa**, **sviňa**; lat. *Babyrousa*; z malaj. *babi* – „diviak“ + *rusa* – „jeleň“) je rod z čeľade diviakovité (*Suidae*) a monotypickej skupiny (tribu) **Babyrousini**. Z toho dôvodu, že sa v niektorých ohľadoch líšia od iných diviakovitých, nie je vylúčené ani zaradenie do samostatnej čeľade. Rod sa vyskytuje na ostrove Sulawesi a blízkych ostrovoch (Togian, Sula, Buru). Babirusa bola dlho pokladaná za jediný druh *B. babyrussa* (po slovensky **babirusa celebeská** alebo **babirusa**; staršie: **babirussa celebeská**, **sviňa celebská** [t.j. bez druhého -e-] ), ktorý vytváral niekoľko poddruhov. Roku 2002 (Meijaard & Groves.) došlo k rozdeleniu na samostatné druhy: *[[Babyrousa babyrussa]]* (Buru a Sula), *[[Babyrousa bolabatuensis]]* (opísaný na základe subfosílnej lebky z jaskyne Bola Batu, nejasná taxonómia), *[[Babyrousa celebensis]]* (sever Sulawesi) a *[[Babyrousa togeanensis]]* (Togian). Druhy sa líšia veľkosťou a vlastnosťami lebky a zubov.

Babirusa je dlhá 85110 cm, chvost má dĺžku 2032 cm. Telo je zaoblené, nohy pomerne dlhé a tenké. U samcov vyčnievajúce očné zuby rastú smerom nahor, stáčajú sa a prepichnú sa cez vrchol ňufáka. Babirusa je denná, samce sú primárne samotárske, samice často žijú v malých rodinných skupinkách. Živia sa lístím, opadaným ovocím a hubami.

## Referencie

## Iné projekty

Kategória:Diviakovité
Larsen (Clayton)

**Larsen** je nezaradené územie mesta Clayton vo Winnebago County v štáte Wisconsin.

## Dejiny
Pošta s názvom Larsen tu funguje od roku 1898. Osada bola nazvaná po Philipovi Larsenovi, prvom obchodníkovi v osade.

## Doprava
Neďaleko Larsenu sa nachádza letisko Larson Brothers Airport.

## Referencie

## Zdroj
* 

Kategória:Wisconsin
Šeban – Godár – Breiner – Kolkovič

***Šeban – Godár – Breiner – Kolkovič*** je štúdiový album, ktorý v roku 2008 vydalo hudobné vydavateľstvo Hevhetia.

## Zoznam skladieb[upraviť | upraviť kód]
CD 1

Opus I pre elektrickú gitaru, fujaru a komorný orchester

# „I.“ (Andrej Šeban)
# „II.“ (Andrej Šeban)
# „III.“ (Andrej Šeban)
# „IV.“ (Andrej Šeban)
# „V.“ (Andrej Šeban)

Malá suita pre malého Dávida pre elektrické husle, elektrickú gitaru, sláčikový orchester a čembalo

# „I. Preludio“ (Vladimír Godár)
# „II. Fanfarinette“ (Vladimír Godár)
# „III. Sarabanda“ (Vladimír Godár)
# „IV. Hajduk - Rondeau“ (Vladimír Godár)
# „V. Pieseň Labute / Swan Song“ (Vladimír Godár)
# „VI. Little Afro-American“ (Vladimír Godár)
# „VII. Goralské variácie / Goral Variations“ (Vladimír Godár)

CD 2

# „I. What You Expect“ (Peter Breiner)
# „II. What You Do Not“ (Peter Breiner)
# „I. Andante“ (Jozef Kolkovič)
# „II.Allegro“ (Jozef Kolkovič)

## Obsadenie[upraviť | upraviť kód]

* Andrej Šeban - elektrická gitara, fujara, dvojačka, rapkáče, spev
* Peter Breiner - dirigent
* Štátny komorný orchester Žilina
* Stanislav Palúch - elektrické husle
* Bratislavské gitarové kvarteto (Martin Krajčo, Radka Krajčová, Miloš Slobodník, Miloš Tomašovič

## Referencie


Kategória:Hudobné albumy z 2008
Kategória:Albumy Andreja Šebana
Larsen (priezvisko)

**Larsen** je populárne nórske (4. miesto) a dánske (7. miesto) priezvisko, ktoré znamená *syn Larsa* (dánsky ekvivalent slovenského mena Vavrinec). Švédskym ekvivalentom je priezvisko Larsson.

## Známi nositelia
* pozri článok Larsen

## Referencie

## Zdroj
* 

Kategória:Dánske priezviská
Oleksij Valerijovyč Hončaruk

**Oleksij Valerijovyč Hončaruk** (, * 7. júl 1984, Horodňa, Černihivská oblasť, Ukrajinská SSR, Sovietsky zväz) je ukrajinský politik a právnik. Od 29. augusta 2019 do 4. marca 2020 bol predsedom vlády Ukrajiny. Predtým pôsobil od 28. mája 2019 ako zástupca šefa Úradu Prezidenta Ukrajiny.

## Referencie

## Iné projekty

Kategória:Osobnosti z Černihivskej oblasti
Kategória:Premiéri Ukrajiny
Kategória:Ukrajinskí politici
Kategória:Ukrajinskí právnici
Poľovnícky les

**Poľovnícky les** môže byť:

* názov lokality v mestskej časti Podunajské Biskupice 
** v rámci nej chránený areál, pozri Poľovnícky les (chránený areál)
* pralesový zvyšok v CHKO Záhorie, pozri Poľovnícky les (Záhorie)
Aleksandar Čavrić

**Aleksandar Čavrić** (* 18. máj 1994, Vukovar, Chorvátsko) je Slovenský profesionálny  futbalista hrajúci za klub Kashima Antlers ako útočník.

## Klubová kariéra
Čavrić debutoval v seniorskom futbale v klube Banat Zrenjanin. V roku 2012 odišiel do OFK Beograd. Bol najlepším strelcom tímu v sezóne 2013/14, keď v tridsiatich zápasoch strelil jedenásť gólov. 1. septembra 2014 odišiel do belgického klubu Genk, kde podpísal trojročný kontrakt. V sezóne 2015/16 hosťoval v Dánsku. V septembri 2016 podpísal štvorročný kontrakt so Slovanom Bratislava. V roku 2024 hosťoval v japonskom klube Kashima Antlers a v roku 2025 podpísal s klubom trvalý kontrakt.

## Externé odkazy
* Profil hráča na oficiálnej stránke klubu ŠK Slovan Bratislava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Soccerway
* Profil hráča na stránke Transfermarkt

## Zdroj

Kategória:Srbskí futbalisti
Kategória:Futbaloví útočníci
Kategória:Hráči OFK Beograd
Kategória:Hráči KRC Genk
Kategória:Hráči ŠK Slovan Bratislava
Kategória:Osobnosti z Vukovaru
Gibson Firebird

náhľad|Model Gibson Firebird V z roku 2008 vo farbe Vintage Sunburst
**Gibson Firebird** je elektrická gitara spoločnosti Gibson Guitar Corporation, ktorá sa vyrába od roku 1963 až dodnes. Na túto gitaru hrá napríklad Johnny Winter.

Je zaujímavé, že autorom dizajnu gitary Firebird je automobilový návrhár Raymond H. Dietrich, ktorý spolupracoval s automobilkami Chrysler a Lincoln. Dietrich je tiež autorom dizajnu basgitary Gibson Thunderbird, ktorá sa Firebirdu podobá tvarom, konštrukciou a menom.

Telo gitary je vyrobené z mahagónu a krk z kombinácie mahagónu a orechu. Je dostupná vo farbách Classic White, Ebony, Pelham Blue, Heritage Cherry, Cherry, Vintage Sunburst, Antique Brown, Natural a Wine Red.

## Iné projekty

## Pozri aj
* Gibson Explorer
* Gibson Thunderbird

## Zdroj

Firebird
Prepáčte (Official)

***Prepáčte (Official)*** je štvrtý štúdiový album slovenskej hip-hopovej skupiny DMS. Album bol vydaný 18. decembra 2018. Ako prvý bol z albumu predstavený singel „Kardio“ 18. júla 2018.

## O albume
Na albume sa nachádza 15 skladieb a jeden skit. Na albume sa objavili viacerí známi raperi, ako Strapo, Kali, Nerieš, Lvcas Dope. Na tomto albume prvýkrát rapoval producent Smart a to v skladbe „Horšia pesnička“, ku ktorej robil beat Separ.

Na hudobnej produkcii albumu sa okrem Smarta a Dameho, ktorí patria do skupiny DMS podieľali aj Homiebeats, Special Beatz, Peter Pann, Grizzly, DJ Wich a dokonca aj Separ.

Videoklipy boli natočené ku skladbám „Kardio“, „Nemám čas“ a „Zlatí a zároveň kanál“.

## Zoznam skladieb
Zoznam skladieb prevzatý z oficiálnej stránky Ruka Hore.

## Referencie

Kategória:Hudobné albumy z 2018
Kategória:Albumy skupiny DMS
Betlémská

**Betlémská** ulica na Starom Meste v Prahe spája Smetanovo nábřeží a Betlémské náměstí. Nazvaná je podľa neďalekej Betlehemskej kaplnky na betlehemskom námestí, postavenej v rokoch 1391-94.

Na čísle 4 je najstaršia stredná priemyselná škola v Česku, celým názvom Střední průmyslová škola strojnická, škola hlavního města Prahy, založená v roku 1837.

## Dejiny a názvy
Ulica vznikla v stredoveku a mala rôzne názvy:

* pôvodný názov - ulica „Svatého Ondřeje“
* neskôr - stredná časť má názov „Boršov“, časť pri Vltave má názov „Dolní Solní“ alebo „Přívozní“
* od konca 18. storočia - názov „Betlehemská“.

## Budovy, firmy a inštitúcie
* meštiansky dom - Betlémská 1, Smetanovo nábřeží 8
* U Dvou okounků - Betlémská 2, Divadelní 24
* U Kuchyňků - Betlémská 3, Karoliny Světlé 27
* Střední průmyslová škola strojnická, škola hlavního města Prahy - Betlémská 4
* Koukolovský dům - Betlémská 5
* Residence Bologna - Betlémská 6, Konviktská 5
* Náprstkovo muzeum asijských, afrických a amerických kultur - Betlémská 13, U Dobřenských 2, Betlémské náměstí 1
* dom U Bílé růže - Betlémská 14

## Referencie


## Literatúra
* 

## Iné projekty

## Zdroj

Kategória:Ulice na Starom Meste (Praha)
Bílkova (Praha)

**Bílkova** ulica na Starom Meste v Prahe spája ulice Parížska a Kozí. Ulica je súčasťou štvrti Josefov a pôvodný názov jej západnej časti bol „Masařská“ podľa tunajších židovských mäsových krámov.

## Dejiny a názvy
Lokalita ulice bola pôvodne rozdelená:

* západná časť sa nazývala „Masařská“ podľa mäsových krámov
* stredná časť se nazývala „Schepkesova“
* východná časť se nazývala „V cípu“ alebo „Ve dvorci“.

Od 15. storočia sa ulica nazývala „Bílkova“ podľa rozľahlého dvora U Bílků na dnešnej adrese Bílkova 11.

## Budovy, firmy a inštitúcie
* Galeria la femme - Bílkova 2
* Talianska reštaurácia a pizzeria Pepenero - Bílkova 4
* Restauracia Baterka - Bílkova 5
* Pekáreň Mansson bakery - Bílkova 8
* Hotel YouResidence - Bílkova 11
* Dinitz, prvá kóšer reštaurácia v Prahe - Bílkova 12

## Referencie


## Literatúra
* 

## Iné projekty

## Zdroj

Kategória:Ulice na Starom Meste (Praha)
Kalifornský králik

**Kalifornský králik**, niekedy nazvaný aj  **kalifornský biely králik** () je populárne americké masové plemeno králika. Na Slovensku ide o jedno z najčastejšie chovaných masových plemien, vo svete sa dokonca ide o druhé najchovanejšie plemeno (na prvej priečke sa drží Novozélandský biely králik).

## História
História kalifornských králikov nie je príliš dlhá; ich šľachtenie začalo pravdepodobne na začiatku 20. rokov 20. storočia a stál za ním chovateľ králikov George West. George West žil v južnej Kalifornii, podľa ktorej bolo toto plemeno následne pomenované, a jeho cieľom bolo získať králika so šťavnatým mäsom a kvalitnou kožušinou. K jeho vyšľachteniu West využil činčily, ruského králika, novozélandského bieleho a himalájskeho králika. V roku 1928 bolo plemeno po prvýkrát vystavené, ale príliš sa medzi chovateľmi neuchytilo. V roku 1946 bol založený prvý chovateľský klub a do Európy, konkrétne do Anglicka, bol prvý jedinec dovezený v roku 1958.

## Vzhľad
Telo kalifornského králika je pomerne zavalité, dobre osvalnené, s výraznou širokou hruďou. Hlava je dobre tvarovaná, vzpriamená. Krk krátky, harmonicky napojený na až neprimerane dlhy chrbát. Uši dobre nasadené na hlavne, pomerne ťažké a vedené priamo nahor. Oči jasné, živé, väčšinou ružovej až červenej farby. Farba pazúrov býva tmavo rohovitá až čierna. Srsť s hustou podsadou je dlhá asi , je lesklá a na dotyk hladká. Farba nosu, nôh, uší, chvosta by mala byť čo najtmavšia. Chvost rovný a vzpriamený. Hmotnosť králikov v dospelosti sa pohybuje od 3,5 do , samice sú väčšinou mierne ľahšie než samci.

## Referencie


## Iné projekty

## Zdroj
* 

Kategória:Plemená králikov
Bitka pri Veľkých Vozokanoch

**Bitka pri Veľkých Vozokanoch** je významné stretnutie protitureckých vojen, ktoré prebehlo 26.-27. augusta 1652 medzi obcami Veľké Vozokany a Malé Vozokany. Spojené sily mocných uhorských rodov Forgáčovcov a Esterháziovcov, posádok priľahlých hradov a miestnych sedliakov v nej rozdrvili tureckú koristnícku výpravu vedenú vezírom Karom Mustafom, veliteľom posádky v Ostrihome. Na mieste bitky, v ktorej padli štyria prední synovia rodu Esterházi, sa nachádza veľkolepý pomník.

## Situácia pred bitkou
Turecké oddiely v auguste 1652 vyrazili rabovať horné Uhorsko, aby si tak zabezpečili zásoby na zimu. Turci, prevažne z Ostrihomu, Budína a Solnoku, prekročili Dunaj a smerovali k pevnosti Nové Zámky. Veliteľ pevnosti a generál obrany banských miest Pohronia, gróf Adam Forgáč, ich útok odrazil. Turci preto pokračovali popri toku Nitry ku Vrábľom. Tu stála pevnosť, strážiaca most cez rieku Žitavu. Kapitánovi Mikulášovi Nadanému sa nepodarilo ubrániť a tak boli Turci schopní prekročiť Žitavu a postupovali na sever cez Topoľčianky až ku Oslanom. Cestou rabovali majetky Forgáčovcov a Oponickovcov.

Adam Forgáč z Nových Zámkov povolal proti rabujúcim Turkom ako posily vojenské posádky z vrábeľskej a levickej pevnosti. Forgáčovi, Nadanému a Žigmundovi Esterházimu prišli na pomoc tiež vojaci z pevnosti Balážske Ďarmoty a Pápy. Forgáč správne predpokladal, že turecké vojsko sa bude vracať cestou cez Veľké Vozokany, ktorá spájala Požitavie a Pohronie. Uhorské sily z regiónu sa zoskupili v priestore medzi Tesárskymi Mlyňanmi a Veľkými Vozokanmi, aby Turkom zahradili cestu. Forgáč sa rozhodol pri Veľkých Vozokanoch na rozsiahlom poli vybudovať vozovú hradbu. O pomoc požiadal šľachtickú rodinu Esterháziovcov – na bitevné pole dorazili Ladislav, František, Tomáš, Gašpar, Ján, Žigmund, Mikuláš a Alexander.

## Bojujúce strany
Vojsko Uhorska tvorili prevažne vojaci lojálni rodom Forgáč a Esterházi. Žigmund Esterházi prišiel z pevnosti Nové Zámky so 745 mužmi spolu s plukovníkom Walterom. Prišli aj posádky pevností Vráble a Levice. Na druhý deň bitky sa do nej zapojili tiež sedliaci zo 16 obcí Požitavia. Spolu mala kresťanská armáda približne 1 300 vojakov a niekoľko stoviek sedliakov, radových vojakov teda mala iba tretinu oproti druhej strane.

Turecká strana mala k dispozícii asi 4 000 vojakov.

## Referencie

## Pozri aj

* Osmansko-habsburské vojny 
* Dlhá turecká vojna 
* Zoznam vojenských bitiek osmansko-habsburských vojen
* Adam Forgáč 

## Externé odkazy
* Bitka pri Vozokanoch
* Bitka pri Veľkých Vozokanoch

Kategória:Dejiny Uhorska
Kategória:Dejiny Slovenska
Kategória:Bitky v Uhorsku
Kategória:Bitky na Slovensku
Kategória:Bitky protitureckých vojen
Kategória:Okres Zlaté Moravce
Kategória:Bitky v 1652
Kategória:Bitky Osmansko-habsburských vojen